**5. Virtualni muzej: novi pristupi u interakciji između posjetitelja i postava**

Sanda Vučičić

apsolventica povijesti i arheologije na Filozofskom fakultetu Sveučilišta u Zagrebu

svucicic@gmail.com

Razvoj 3D virtualnih tehnologija potaknuo je nastanak novih oblika prezentacije kulturne baštine. Sve šira implementacija 3D modela artefakata i građevina kreirala je bazu za nastanak multimedijalnih virtualnih muzeja, čiji potencijal leži u novim, alternativnim, metodama prenošenja znanja. To su prepoznali muzeji diljem svijeta koji aktivno primjenjuju prednosti tehnologije u svrhu proširenja obujma svojih posjetitelja na netipične grupacije te poboljšanje iskustva muzeja stalnim posjetiteljima. Upravo ove mogućnosti, koje otvara virtualni muzej, biti će tema ovog izlaganja. Prezentirat će se metode i postignuti rezultati, kako pozitivni tako negativni, implementacije 3D tehnika unutar muzejskog postava.

Praktični dio radionice će se sastojati od tri virtualna scenarija ponuđena sudionicima. Cilj praktičnog dijela jest implementirati ideje predstavljene tokom predavanja na scenarije. Od sudionika se očekuje da unutar grupe ideju razrade od primjene 3D tehnika do prezentacije objekta javnosti.